CELEX: C2007/199/104
Language: el
Date: 2007-08-25 00:00:00
Title: Υπόθεση F-66/07: Προσφυγή-αγωγή της 3ης Ιουλίου 2007 — Dubus και Leveque κατά Επιτροπής

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/54
            
         Προσφυγή-αγωγή της 3ης Ιουλίου 2007 — Dubus και Leveque κατά Επιτροπής
   (Υπόθεση F-66/07)
   (2007/C 199/104)
   Γλώσσα διαδικασίας: η γαλλική
   Διάδικοι
   
      Προσφεύγοντες-ενάγοντες: Charles Dubus (Kraainem, Βέλγιο) και Jean Leveque (Wattignies La Victoire, Γαλλία) (Εκπρόσωπος: E. Boigelot, δικηγόρος)
   
      Καθής-εναγομένη: Επιτροπή των Ευρωπαϊκών Κοινοτήτων
   Αιτήματα των προσφευγόντων-εναγόντων
   Οι προσφεύγοντες-ενάγοντες (στο εξής: προσφεύγοντες) ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις περί μη συμπεριλήψεως στον πίνακα προακτέων «Περίοδος προαγωγών 2006» του Ch. Dubus όσον αφορά προαγωγή από τον βαθμό C*2 στον βαθμό C*3 και του J. Leveque όσον αφορά προαγωγή από τον βαθμό B*7 στον βαθμό B*8 και, ως εκ τούτου, τις αποφάσεις περί μη προαγωγής τους, όπως δημοσιεύθηκαν στις Διοικητικές Πληροφορίες αριθ. 55-2006 της 17ης Νοεμβρίου 2006·
            
         
               —
            
            
               να υποχρεώσει την καθής-εναγομένη (στο εξής: καθής) σε καταβολή, προς ικανοποίηση της ηθικής βλάβης και αποκατάσταση της υλικής ζημίας και της βλάβης στη σταδιοδρομία των προσφευγόντων, ποσού ύψους 25 000 EUR, υπό την επιφύλαξη της αυξήσεως και/ή μειώσεώς του κατά τη διάρκεια της δίκης·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Οι προσφεύγοντες προβάλλουν ισχυρισμούς παρόμοιους με τους προβληθέντες στο πλαίσιο της υποθέσεως F-58/07, η ανακοίνωση για την οποία δημοσιεύεται στο υπό τον ίδιο αριθμό τεύχος της Επίσημης Εφημερίδας της Ευρωπαϊκής Ένωσης.